અમદાવાદમાં હાઇપ્રોફાઇલ દારૂ પાર્ટી રેડ કેસ કે જેમાં પૈસાદાર નબીરાઓમાં કોંગ્રેસના પૂર્વ પ્રદેશ પ્રમુખ અર્જુન મોઢવાડિયાનો પુત્ર પાર્થ પણ ઝડપાયો હતો. તેમાં હવે નવા વળાંકો બહાર આવ્યા છે. પુત્રની અટક બાદ અર્જૂન મોઢવાડિયાએ પત્રકાર પરિષદમાં એક ઓડિયો ટેપ જાહેર કર્યો હતો. જેમાં પોલીસ તોડ કરતી હોવાનો આક્ષેપ મોઢવાડિયાએ લગાવ્યો હતો. જે બાદ આ કેસમાં જેસીપી જે.કે ભટ્ટે જણાવ્યું હતું કે મહિલા PSI ચંદ્રકલા જાડેજા(સી.બી.જાડેજા)ની હાલ બદલી કરવામાં આવી છે. અને તેમને વધુમાં કહ્યું હતું કે, જો આ કેસમાં પોલીસ દોષિત હશે તો તેમના પર કડક કાર્યવાહી કરવામાં આવશે.